Mažeikių rajono SAVIVALDYBĖS taryba

SPRENDIMAS

DĖL Mažeikių rajono savivaldybės seniūnijų aptarnaujamų teritorijų ribų nustatymo (keitimo) ir seniūnijų pavadinimų keitimo plano patvirtinimo

2020 m. lapkričio 27 d. Nr. T1-301

Mažeikiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 13 punktu, Lietuvos Respublikos teritorijos administracinių vienetų ir jų ribų įstatymo 71 straipsniu, Lietuvos Respublikos vidaus reikalų ministro 2010 m. rugpjūčio 26 d. įsakymu Nr. 1V-561 „Dėl seniūnijų aptarnaujamų teritorijų ribų nustatymo ir keitimo, dokumentų pateikimo Lietuvos Respublikos adresų registro tvarkymo įstaigai tvarkos aprašo patvirtinimo“ patvirtintu seniūnijų aptarnaujamų teritorijų ribų nustatymo ir keitimo, dokumentų pateikimo Lietuvos Respublikos adresų registro tvarkymo įstaigai tvarkos aprašu, Lietuvos Respublikos Vyriausybės 2018 m. balandžio 18 d. nutarimu Nr. 398 „Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo“ ir įvertinusi vietos gyventojų apklausos rezultatus, Mažeikių rajono savivaldybės taryba nusprendžia:

1. Pritarti:

1.1. Mažeikių rajono savivaldybės seniūnijų aptarnaujamų teritorijų ribų nustatymo (keitimo) ir seniūnijų pavadinimų keitimo planui (pridedama).

1.2. Mažeikių rajono savivaldybės seniūnijų aptarnaujamų teritorijų ribų nustatymo (keitimo) ir seniūnijų pavadinimų keitimo plano aiškinamajam raštui (pridedamas).

2. Pavesti Mažeikių rajono savivaldybės administracijos direktoriui teisės aktų nustatyta tvarka, pateikti Lietuvos Respublikos adresų registro tvarkymo įstaigai dokumentus dėl Mažeikių rajono savivaldybės seniūnijų aptarnaujamų teritorijų ribų įregistravimo.

3. Pavesti šį sprendimą Mažeikių rajono savivaldybės administracijos Bendrajam skyriui paskelbti savivaldybės internetinėje svetainėje adresu: www.mazeikiai.lt bei iškabinti Laižuvos, Mažeikių apylinkės, Mažeikių, Reivyčių, Sedos, Šerkšnėnų, Tirkšlių, Viekšnių ir Židikų seniūnijų skelbimų lentose.

Šis sprendimas gali būti skundžiamas ikiteismine tvarka Lietuvos administracinių ginčų komisijos Šiaulių apygardos skyriui (Dvaro g. 81, LT-76299, Šiauliai) arba Regionų apygardos administraciniam teismui Šiaulių rūmams (Dvaro g. 80, LT-76298, Šiauliai) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras	Vidmantas Macevičius